Rower wat bejaardes oorrompel, beroof moet 25 jaar sit | Maroela Media
Rower wat bejaardes oorrompel, beroof moet 25 jaar sit
Luthando Tana moet 'n gesamentlike 25 jaar tronkstraf uitdien. (Argieffoto: Unsplash)
'n Rower wat 'n bejaarde egpaar van Gqeberha (Port Elizabeth) in hul huis oorval en beroof het in 'n voorval wat ook die lewe van 'n 83-jarige slagoffer geëis het, moet 25 jaar agter tralies deurbring.
Die hooggeregshof in die stad het Luthando Tana (30) altesame vyf jaar tronkstraf opgelê vir huisbraak met die doel om te roof, 20 jaar tronkstraf vir roof, agt jaar tronkstraf vir aanranding met die doel om ernstig te beseer en 10 jaar tronkstraf vir strafbare manslag.
Die vonnisse vir huisbraak en aanranding word gelyklopend met die ander vonnisse uitgedien.
Kapt. Sandra Janse van Rensburg, polisiewoordvoerder, sê Martha Snyman (83) en haar man, David (76), is in Mei verlede jaar in hul huis in Rowallan Park aangeval.
Tana het deur 'n oop agterdeur die huis binnegesluip en Martha Snyman in die gang oorval.
In die struweling is haar kop teen 'n muur gestamp en sy het geval.
Tana is daarna na die sitkamer waar hy David Snyman oorrompel het. Hy het twee selfone, kontant, juwele en ander huishoudelike items gebuit en gevlug.
David Snyman het ligte kopbeserings opgedoen, maar sy vrou het op die toneel beswyk.
Vyf dae later het 'n speurder van Kabega Park, die triospeurspan van die Nelson Mandelabaai-distrik en lede van die honde-eenheid verskeie huise in die Kuyga-gebied deursoek en op die meeste van die gesteelde items afgekom.
Onder die items was Martha Snyman se diamantring, twee selfone, 'n DVD-speler, 'n horlosie en 'n jas. Teen daardie tyd is die gesteelde items reeds verkwansel.
Tana is dieselfde dag ook aangekeer.
Brig. Thandiswa Kupiso, waarnemende kommissaris van die Nelson Mandelabaai-distrik, het die vonnis wat aan Tana opgelê is, verwelkom en die ondersoekbeampte vir sy werk geloof.
"'n Onskuldige lewe is verloor weens die gulsigheid van die beskuldigde. Misdadige aanvalle op ouer mense is ernstig en geregtigheid het geseëvier met die beskuldigde se lang tronkstraf."
Pofadder-verhoor begin Maandag
Strafbare manslag ? Dis uit en uit MOORD !!
En na 5 jaar gratis verblyf en kos is hy weer vry om die volgende slagoffers se lewens te eis.l.
10 jaar vir moord.
Ai , ons regstelsel is darem maar net ten guste van hul broeders
Die ander ding wat my pla, as 'n blanke moord pleeg kan die media nie genoeg publiseer nie en foto's van die beskuldiges word oral wyd en syd vertoon en gepubliseer. Wanneer moord/plaasmoorde gepleeg word deur anderkleuriges, is daar wynig media dekking van die beskuldige/beskuldiges.
Ja nee…5+20+8+10=….25 jaar…..en na 5j word hy gelos omdat die tronke te vol is….belaglik. Bring die tou terug.
"OUR PEOPLE" word mos beskerm deur die ANC regering! Dis die hoofrede hoekom hierdie sinnelose aanvalle op blankes nooit sal eindig nie. Hulle word in teen deel ooglopend aangemoedig deur sekere politieke parye soos die EFF. Ek glo vas dat geregtigheid wel eendag sal geskied, al is dit nie hier op aarde nie. Rekenskap sal jy gee, dis verseker!